Pielikums

Daugavpils pilsētas domes 2016.gada 25.augusta lēmumam Nr.440 (prot. Nr.18 22.§)

**LĪGUMS**

**par zemes gabala Daugavpilī, Baložu ielā 3, bezatlīdzības lietošanu**

Daugavpilī 2016. gada \_\_\_. \_\_\_\_\_\_\_\_\_\_\_\_\_\_\_

**Daugavpils pilsētas dome,** reģistrācijas Nr. 90000077325, juridiskā adrese: K.Valdemāra ielā 1, Daugavpilī, tās priekšsēdētāja J.Lāčplēša personā, kurš rīkojas saskaņā ar likuma '"Par pašvaldībām" 62. panta 4. punktu, (turpmāk - Pašvaldība) no vienas puses, un

**Daugavpils Svētā Pētera ķēdēs Romas katoļu draudze,** reģistrācijas Nr.90000217544, juridiskā adrese: Rīgas ielā 39, Daugavpilī, kuru uz 2016.gada 4.janvāra izziņas Nr.85 pamata pārstāv dekāns un prāvests M.Sivickis (turpmāk - Draudze), no otras puses, turpmāk tekstā visi kopā vai katrs atsevišķi saukti "Puses", ņemot vērā, ka Draudzes īpašumā ir zemes gabals ar kadastra Nr.0500 008 2506, Daugavpilī, Baložu ielā 3, 2280 m2 platībā, reģistrēts Daugavpils pilsētas Zemesgrāmatas nodalījumā Nr.950,

ņemot vērā likuma "Par pašvaldībām" 14.panta pirmās daļas 2.punktu, kas noteic, ka, pildot savas funkcijas, pašvaldībām likumā noteiktajā kārtībā ir tiesības slēgt darījumus, kā arī veikt citas privāttiesiska rakstura darbības, 15.panta pirmās daļas 2.punktā noteikto pašvaldības funkciju gādāt par savas administratīvās teritorijas labiekārtošanu un sanitāro tīrību, ņemot vērā Daugavpils pilsētas domes 2016.gada \_\_\_.\_\_\_\_\_\_\_\_\_ lēmumu Nr.\_\_\_\_ “\_\_\_\_\_\_\_\_\_\_\_\_\_\_\_\_\_”, zemes gabala atrašanās vietu un sabiedrības intereses, veidojot mūsdienīgu pilsētvidi, bez viltus, maldības un spaidiem, brīvi izsakot savu gribu, vienojas noslēgt līgumu (turpmāk - Līgums) par sekojošo:

1. **LĪGUMA PRIEKŠMETS**
2. Draudze nodod un Pašvaldība pieņem bezatlīdzības lietošanā zemes gabalu ar kadastra Nr.0500 008 2506, platība 2280 m2 saskaņā ar grafisko pielikumu (1.pielikums) ar apbūves tiesībām (turpmāk - Zemesgabals), saskaņā ar Līguma 2.2.5.punktā noteikto.
3. Zemesgabala lietošanas mērķis ir pašvaldības funkciju nodrošināšana - gādāt par savas administratīvās teritorijas labiekārtošanu un sanitāro tīrību, nododot to publiskā lietošanā visai sabiedrībai bez ierobežojumiem.
4. Atbilstoši Daugavpils teritorijas plānojumam bezatlīdzības lietošanā nodotā Zemesgabala plānotā (atļautā) izmantošana ir noteikta – sabiedriskas nozīmes teritorija.
5. **PAŠVALDĪBAS TIESĪBAS UN PIENĀKUMI**
6. Pašvaldībai ir pienākums:
7. lietot Zemesgabalu atbilstoši Līgumā noteiktajam mērķim;
8. nodrošināt Zemesgabala labiekārtošanu un sanitāro tīrību ikdienā;
9. nepieļaut darbības, kas pasliktina zemesgabala stāvokli.
10. Pašvaldībai ir tiesības Zemesgabalā:
11. veikt teritorijas labiekārtošanu, ierīkot apgaismojumu, uzstādīt labiekārtojuma elementus un mazas arhitektūras formas, saskaņojot to ar Draudzi;
12. organizēt publiskus pasākumus, saskaņojot to ar Draudzi;
13. izvietot informatīvus un reklāmas materiālus, saskaņojot to ar Draudzi;
14. piesaistīt Zemesgabala uzturēšanai trešās personas un to līdzekļus;
15. uz apbūves tiesībām, saskaņojot ar Draudzi, uzbūvēt par pašvaldības līdzekļiem autostāvvietas.
16. **DRAUDZES TIESĪBAS UN PIENĀKUMI**
17. Draudze apņemas netraucēt Pašvaldībai lietot Zemesgabalu.
18. Draudzei ir tiesības:
19. kontrolēt, vai Zemesgabals tiek lietots atbilstoši Līguma nosacījumiem;
20. prasīt Pašvaldībai nekavējoties novērst tās darbības vai bezdarbības dēļ radītās Līguma
nosacījumu pārkāpumu sekas un atlīdzināt visus nodarītos zaudējumus.
21. **LĪGUMA SPĒKĀ STĀŠANĀS, DARBĪBAS TERMIŅŠ UN IZBEIGŠANĀS**
22. Līgums stājas spēkā ar tā abpusējas parakstīšanas brīdi un ir spēkā 30 (trīsdesmit) gadus.
23. Draudze var Līgumu uzteikt, rakstiski brīdinot par to Pašvaldību 6 (sešus) mēnešus iepriekš, ja konstatē, ka:
24. Pašvaldība rupji pārkāpusi Līguma noteikumus;
25. pastāv citi svarīgi iemesli, kas neļauj turpināt līgumiskās attiecības, kam piekrīt abas Puses.
26. Ja Draudze uzsaka Līgumu pirms Līguma termiņa iztecējuma, Draudze atlīdzina Pašvaldībai tās veiktos ieguldījumus Zemesgabalā.
27. Pašvaldība ir tiesīga vienpusējā kārtā uzteikt Līgumu, rakstiski brīdinot par to Draudzi 1 (vienu) mēnesi iepriekš.
28. **STRĪDU RISINĀŠANA**
29. Visus strīdus un domstarpības, kas rodas Līguma izpildes laikā, kā arī sakarā ar Līguma izbeigšanu,
Puses risina savstarpējo sarunu ceļā. Strīdi un domstarpības, par kurām nav panākta vienošanās sarunu
ceļā. tiek izskatīti normatīvajos aktos noteiktajā kārtībā.
30. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos noteikumos. Šādā gadījumā Pusēm ir pienākums piemērot Līgumu atbilstoši
spēkā esošajiem normatīvajiem aktiem.
31. **CITI NOTEIKUMI**
32. Katra Puse apņemas neveikt nekādas darbības, kuras tieši vai netieši var radīt zaudējumus otras Puses prestižam un interesēm.
33. Lai Līgums būtu saistošs arī trešajām personām, Puses vienojas par šī Līguma un tajā ietverto apbūves tiesību reģistrēšanu Zemesgrāmatā. Šo darbību veikšanai Draudze pilnvaro Pašvaldību iesniegt attiecīgo nostiprinājuma lūgumu zemesgrāmatu nodaļā un saņemt reģistrācijas apliecinošu dokumentu.
34. Līgums ir sastādīts trīs eksemplāros uz divām lapām, pa vienam katrai Pusei un viens iesniegšanai zemesgrāmatu nodaļā, katram Līguma eksemplāram ir vienāds juridiskais spēks.
35. Puses piekrīt visiem šā Līguma noteikumiem un apstiprina, to parakstot.
36. Līguma pielikumi un izmaiņas pēc to abpusējas parakstīšanas ir neatņemamas Līguma sastāvdaļas.

**7. PUŠU PARAKSTI**

|  |  |
| --- | --- |
| **Pašvaldība: Daugavpils pilsētas dome** reģ.Nr.90000077325,K.Valdemāra ielā 1, DaugavpilīDaugavpils pilsētas domes priekšsēdētājs J.Lāčplēsis*(personiskais paraksts)* | **Draudze: Daugavpils Svētā Pētera** **ķēdēs Romas katoļu draudze** reģ. Nr. 90000217544, Rīgas ielā 39, DaugavpilīDraudzes dekāns un prāvestsM.Sivickis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |